Kirnaičiai

Kirnaičiai – kaimas Joniškio rajono savivaldybėje, 2 km į pietryčius nuo kelio , 7 km į pietus nuo Joniškio. Kepalių seniūnijos ir Kirnaičių seniūnaitijos centras. Prateka Audruvė.

Kaime kiekvienais metais vyksta parksodis, kuriame sodinamos eglės, klevai ir uosiai.

 Istorija 
Kaimo gyventojai 1769 m. aktyviai dalyvavo Šiaulių ekonomijos valstiečių sukilime. XIX a. Kirnaičiai buvo kaimas Šiaulių apskrities Joniškio valsčiuje. 1905 m. liepos mėn. streikavo dvaro valstiečiai.

1950–1992 m. buvo kolūkio centrinė gyvenvietė. 1945 m. įsteigta Kirnaičių pradinė mokykla (XXI a. pradžioje buvo Gasčiūnų pagrindinės mokyklos skyrius, vėliau uždaryta), 1969 m. įkurti kultūros namai, medicinos punktas, biblioteka. 2019 m. patvirtintas Kirnaičių herbas.

|}

 Kirnaičių klėtis 

Ištremtų ūkininkų senovinę sodybą su klėtimi, buvusią kaimo mokyklą beveik kaimo viduryje įsigiję renginių organizatorė bei mokytojas Gražina ir Gediminas Andrašiūnai, užverstą šiukšlėmis iškuopė, sutvarkė, pristatė prieklėtį, apsėjo teritoriją žolyte ir pavertė jaukia susiėjimų, įvairų švenčių vieta. Joje Kirnaičių kaimo bendruomenė rengia bendruomenių festivalius, vyksta Gražinos vadovaujamo kolektyvo repeticijos, bei įvairūs renginiai: giedotojų susiėjimas gegužės mėnesį, kaimo šventė, stovyklos vaikams, būna ir giminių suėjimų, gimtadienių, krikštynų, jubiliejų.Loreta Ripskytė. Senovinė klėtis tapo giminių suėjimų ir švenčių vieta. Šiaulių kraštas, 2010 m. rugsėjo 9 d.

 Gyventojai 

 Žymūs žmonės 
Kaime gimė:
 Juozas Brijūnas, visuomenės veikėjas, knygnešys.

 Šaltiniai 

Kategorija:Joniškio rajono savivaldybės gyvenvietės